***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΑΛΣΑΤΙΑ – ΜΕΛΑΝΑΣ ΔΡΥΜΟΣ – ΕΛΒΕΤΙΑ**

**Μάιντς – Χαϊδελβέργη – Μπάντεν Μπάντεν – Στρασβούργο – Κολμάρ – Χωριά Αλσατίας – Βασιλεία – Βέρνη – Φράιμπουργκ – Τρίμπεργκ**

**6 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **12/08** | **17/08** |

**1η ημέρα: ΠΑΤΡΑ – ΑΘΗΝΑ – ΦΡΑΝΚΦΟΥΡΤΗ – ΜΑΪΝΤΣ – ΧΑΪΔΕΜΒΕΡΓΗ**

Συγκέντρωση των εκδρομέων στις 03:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος.

Ακολουθεί η πτήση μας με την AEGEAN A3830 στις 08:10για το αεροδρόμιο της Φρανκφούρτης . Άφιξη στις 10:15 **,** επιβίβαση στο πούλμαν και αναχώρηση για την πόλη Μάιντς , πρωτεύουσα του κρατιδίου της Ρηνανίας-Παλατινάτο στη Γερμανία. Το Μάιντς, βρίσκεται στις αριστερές όχθεις του ποταμού Ρήνου , απέναντι από την ένωση με τον παραπόταμο Μάιν. Ο περίπατος του Ρήνου, γνωστός και ως Adenauer Ufer, εκτείνεται από το Zollhafen στην παλιά πόλη και είναι ιδανικός για μια απ’ τις πιο ρομαντικές βόλτες. Το κέντρο της πόλης διαθέτει ένα ιστορικό πανεπιστήμιο, όμορφους πεζόδρομους, μία γοητευτική παλιά πόλη, τον Καθεδρικός ναός Μάιντς (Mainzer Dom) κι ένα savoir vivre που χρονολογείται απ’ την κατοχή του Ναπολέοντα (1797 –1814). Αυτή η ζωντανή πόλη είναι άλλωστε η πρωτεύουσα του γερμανικού ομοσπονδιακού κράτους της Ρηνανίας-Παλατινάτου απ’ το 1946. Χρόνος ελεύθερος για ελαφρύ γεύμα και καφέ. Νωρίς το απόγευμα θα αναχωρήσουμε για την παραμυθένια Χαϊδελβέργη, την πόλη που υπήρξε κέντρο του κινήματος του γερμανικού ρομαντισμού. Άφιξη στο ξενοδοχείο και τακτοποίηση στα δωμάτια . Για το βράδυ σας προτείνουμε μία βόλτα στο κέντρο της πόλης (απέχει 20 λεπτά με τα πόδια από το

**2η ημέρα: ΧΑΊΔΕΜΒΕΡΓΗ (ΜΠΑΝΤΕΝ ΜΠΑΝΤΕΝ)**

Πρωινό στο ξενοδοχείο και η ημέρα αφιερωμένη στη Χαϊδελβέργη . Θα έχουμε την ευκαιρία να περπατήσουμε στο πεζοδρομημένο ιστορικό της κέντρο, με τις ενδιαφέρουσες εκκλησίες των Ιησουϊτών και του Αγίου Πνεύματος. Η Χάουπστράσε, η ραχοκοκαλιά της Χαϊδελβέργης, είναι ο μεγαλύτερος πεζόδρομος στην Ευρώπη, ίσως και στον κόσμο, με μήκος 1,6 χιλιόμετρα. Περνάει από την κεντρική πλατεία (με το υπέροχο κτίριο του Δημαρχείου και την περίφημη, γοτθικού ρυθμού εκκλησία του Αγίου Πνεύματος), το Ξενοδοχείο  Ritter του 1592 (ένα από τα καλύτερα δείγματα της αναγεννησιακής αρχιτεκτονικής) και δεκάδες υπέροχα μαγαζάκια, από μπιραρίες και καφέ μέχρι ζαχαροπλαστεία, παλαιοπωλεία και καταστήματα με πρωτότυπα σουβενίρ. Χρόνος ελεύθερος για ξεκούραση . Προαιρετική απογευματινή-βραδινή εξόρμηση στο Μπάντεν-Μπάντεν , μία από τις 10 λουτροπόλεις της Ευρώπης που έχουν ενταχθεί στην λίστα με τα μνημεία παγκόσμιας κληρονομιάς της Ευρώπης . Η πόλη διατηρεί την αίγλη του ιστορικού του παρελθόντος και παρουσιάζει ένα πλήθος από αξιοθέατα – μνημεία, που δικαιολογούν απόλυτα τη φήμη του, ως κορυφαίο ταξιδιωτικό  προορισμό. Ο πιο διάσημος περίπατος στη λεωφόρο του Φωτός**Lichtentaler Alee** συνδέει το κέντρο της πόλης με το **μοναστήρι Lichtental** .Τέλος , σας προτείνουμε μία επίσκεψη στο ιστορικό Καζίνο, ένα κτίριο-κόσμημα που δικαιολογημένα έχει χαρακτηριστεί ως ένα από τα πιο όμορφα καζίνο του κόσμου. Απολαύστε το ποτό σας και οι τολμηροί δοκιμάστε την τύχη σας…... Αργά το βράδυ επιστροφή στο ξενοδοχείο . Διανυκτέρευση.

**3η ημέρα: ΧΑΪΔΕΜΒΕΡΓΗ – ΣΤΡΑΣΒΟΥΡΓΟ – ΚΟΛΜΑΡ**

Πρωινό και αναχώρηση για την προγραμματισμένη μας επίσκεψη στο Στρασβούργο , την πρωτεύουσα του Ευρωκοινοβουλίου .Πρόκειται για μία πόλη-μωσαϊκό γαλλικών και γερμανικών στοιχείων . Ίσως αυτός ο δίγλωσσος χαρακτήρας της ήταν ο λόγος που η πόλη-σταυροδρόμι, όπως σημαίνει το όνομά της ετυμολογικά, επιλέχθηκε το 1949 να αποτελέσει τη "γέφυρα ενότητας" μεταξύ της Γαλλίας και Γερμανίας . Η πόλη είναι κτισμένη στην δυτική όχθη του Ρήνου και διασχίζεται από τον ποταμό Ιλλ. Θα μεταφερθούμε στο ιστορικό κέντρο της πόλης όπου δεσπόζει ο επιβλητικός Καθεδρικός Ναός με ύψος 142 μ. που είναι ένας από τους 6 υψηλότερους στον κόσμο, με το Αστρονομικό Ρολόι στο εσωτερικό του. Θα περιπλανηθούμε στην περιοχή με τα γραφικά στενά που είναι γνωστή σαν «μικρή Γαλλία» με τα ξύλινα σπιτάκια τα αμέτρητα γεφύρια και τα λουλουδιασμένα μπαλκόνια. Προαιρετικά , σας προτείνουμε μία ωραία βόλτα με πλοιάριο στα κανάλια της πόλης και στον ποταμό Ιλλ. Χρόνος ελεύθερος για γεύμα και καφέ . Αργά το απόγευμα θα αναχωρήσουμε για το παραμυθένιο Κολμάρ. Τακτοποίηση στο ξενοδοχείο μας και σας προτείνουμε μία πρώτη Βραδινή βόλτα στο ιστορικό  κέντρο (απέχει 10 λεπτά με τα πόδια από το ξενοδοχείο μας).Διανυκτέρευση.

**4η ημέρα: ΚΟΛΜΑΡ (Χωριά ΑΛΣΑΤΙΑΣ: Ribeauville & Riquewihr)**

Πρωινό στο ξενοδοχείο και η ημέρα αφιερωμένη στα πανέμορφα χωριά της Αλσατίας .Πρώτος μας σταθμός το Ριμποβίλ ένα από τα δημοφιλέστερα χωριουδάκια . Γοτθικές εκκλησίες, μεσαιωνικά τείχη, εγκαταλελειμμένα κάστρα (τρία τον αριθμό) , χαρακτηρίζουν το συγκεκριμένο χωριό . Συνεχίζουμε με το Ρικβίρ, γνωστό και ως «το χωριό των αμπελουργών», φωλιασμένο πίσω από τα μεσαιωνικά του τείχη, μέρος των οποίων χρονολογείται από τον 13ο αιώνα . Το πανέμορφο Ρικβίρ βρίσκεται στην καρδιά των αμπελώνων και δικαίως χαρακτηρίζεται ως «το μαργαριτάρι του δρόμου των κρασιών». Χρόνος ελεύθερος για καφέ . Η υπόλοιπη ημέρα θα είναι αφιερωμένη στο Κολμάρ ,το στολίδι της Αλσατίας που βρίσκεται στο δρόμο του κρασιού. Η πόλη φρούριο του Μεσαίωνα που διατηρεί ακόμα τα χαρακτηριστικά ξύλινα σπιτάκια , τις παλιές εκκλησίες , αλλά και το άρτιο μίγμα του Γερμανικού και Γαλλικού πολιτισμού . Θα περιηγηθούμε  στο ιστορικό του κέντρο, θα δούμε το Δημαρχείο, τον Καθεδρικό Ναό, τις μικρές πλατείες με τις υπαίθριες αγορές. Ελεύθερος χρόνος  στο πιο όμορφο σημείο της παλαιάς πόλης, την Μικρή Βενετία, που χαρακτηρίζεται από κανάλια, περίτεχνες γέφυρες, αριστοκρατικά καφέ και εστιατόρια(γευθείτε μοναδικές σπεσιαλιτέ της τοπικής κουζίνας) Αργά το απόγευμα θα επιστρέψουμε στο ξενοδοχείο μας για ξεκούραση . Διανυκτέρευση.

**5η ημέρα: ΚΟΛΜΑΡ (ΒΕΡΝΗ – ΒΑΣΙΛΕΙΑ)**

Πρωινό στο ξενοδοχείο και αναχώρηση για την περιήγηση μας στην πρωτεύουσα και 4η μεγαλύτερη πόλη της Ελβετίας , την Βέρνη .Κατά τη διάρκεια της βόλτας μας , θα δούμε την πανέμορφη Ελβετική ύπαιθρο θα επισκεφθούμε μία από τις ομορφότερες και πιο σημαντικές πόλεις της Ελβετίας και πρωτεύουσα της Ελβετίας, που είναι κτισμένη στις όχθες του ποταμού ‘Άαρ. Στην περιήγηση μας στην παλιά πόλη της Βέρνης θα δούμε τον περίφημο Πύργο των Ρολογιών με το ωραιότερο ωρολογιακό κουκλοθέατρο, τον Καθεδρικό ναό του Αγίου Βικεντίου και το κτίριο που στεγάζει το ομοσπονδιακό Κοινοβούλιο. Χρόνος για να απολαύσουμε τον καφέ μας . Στην συνέχεια θα αναχωρήσουμε για την πόλη της Βασιλείας . Τα σημαντικότερα αξιοθέατα της πόλης εκτείνονται στην παλιά πόλη της με σημείο συνάντησης τη**Markplatz**  όπου φιλοξενείται η αγορά της πόλης και το εντυπωσιακό**κόκκινο Δημαρχείο**. Συνεχίζουμε με τον **Καθεδρικό Ναό**της πόλης, που βρίσκεται στην πανέμορφη πλατεία του ναού με τα αρκετά μεσαιωνικά κτίρια και μουσεία. Αξίζει να ανεβείτε στη κορυφή για να θαυμάσετε την πόλη από ψηλά, από το **Ρήνο**μέχρι **το Μέλανα Δρυμό**. Επόμενη στάση η **Πλατεία του θεάτρου**, όπου μπορείτε να δείτε το θέατρο της πόλης, που συχνά αποκαλείται **Λούβρο της Βασιλείας**. Χρόνος ελεύθερος για φαγητό και αργά το απόγευμα επιστροφή στο Κολμάρ και στο ξενοδοχείο μας για ξεκούραση . Διανυκτέρευση

**6η ημέρα: ΚΟΛΜΑΡ – ΜΕΛΑΝΑΣ ΔΡΥΜΟΣ – ΦΡΑΪΜΠΟΥΡΓΚ – MANXAΪΜ – Αεροδρόμιο ΦΡΑΝΚΦΟΥΡΤΗΣ – ΑΘΗΝΑ – ΠΑΤΡΑ**

Πρωινό στο ξενοδοχείο και αναχώρηση νωρίς το πρωί για το Μέλανα Δρυμό. Η διαδρομή θα σας σαγηνεύσει , καθώς τα τοπία που προσφέρει ο Μέλανας δρυμός σου κόβουν την ανάσα . Μοναδικό θέαμα το Μαύρο Δάσος(όπως θα το βαφτίζαμε σήμερα), οφείλει το όνομά του στην πυκνή του βλάστηση, που κατά τόπους εμποδίζει το φως του ήλιου να φτάσει στο εσωτερικό του. Ακολουθώντας τον γερμανικό "Δρόμο του Ρολογιού" (με τα αμέτρητα εργαστήρια ρολογιών-κούκων) , θα φθάσουμε στο Φράιμπουργκ . Θα περιηγηθούμε στο ιστορικό κέντρο της πόλης. Θα δούμε τον Καθεδρικό Ναό του 13ου αι., το ιστορικό Κάουφχαους του 16ο αι., την Πλατεία Δημαρχείου από την οποία ξεκινά ένα μοναδικό σύμπλεγμα καναλιών και πλακόστρωτων με παραδοσιακά καφέ και εστιατόρια. Χρόνος ελεύθερος για καφέ. Επόμενος σταθμός μας η πόλη Μάνχαϊμ . Η πόλη είναι κτισμένη στην δεξιά όχθη του ποταμού Ρήνου , εκεί που συναντιέται με το ποταμό Νέκαρ . Σύμβολο της πόλης είναι ο πύργος του νερού (*Wasserturm*) που βρίσκεται στο ανατολικό τμήμα του κέντρου της . Αριθμεί περίπου 315.000 κατοίκους και πρόκειται για την 2η μεγαλύτερη πόλη του ομόσπονδου κρατιδίου της Βάδης-Βυρτεμβέργης , μετά την πρωτεύουσα του κρατιδίου πόλη της Στουτγάρδης . Τελευταίος μας σταθμός το αεροδρόμιο της Φρανκφούρτης , όπου ακολουθεί η πτήση τηςAEGEAN A3833 στις 18:55**.** Άφιξη στην Αθήνα στις 22:35και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 31/05** | **Τιμή από 01/06** |
| Τιμή σε δίκλινο | 1.180 € | 1.240 € |
| Τιμή σε μονόκλινο | 1.475 € | 1.535 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια **Αθήνα-Φρανκφούρτη** και **Στουτγάρδη-Αθήνα** με την **Aegean Airlines** (συμπεριλαμβάνεται χειραποσκευή 8 κιλά και βαλίτσα 23 κιλά).
* Εκδρομές-ξεναγήσεις , σύμφωνα με το πρόγραμμα
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* **02** διανυκτερεύσεις στο κέντρο της **ΧΑΙΔΕΛΒΕΡΓΗΣ** , στο **STAΥ CITY APARTHOTELS 4\***
* **03** διανυκτερεύσεις στο κέντρο του **ΚΟΛΜΑΡ** , στο **ODALYS CITY LA ROSE APARTHOTEL 4\***
* Πρωινό καθημερινά σε πλούσιο μπουφέ
* Ασφάλεια αστικής ευθύνης και ταξιδιωτική ασφάλεια(έως την ηλικία των 75 ετών)
* Αρχηγός/συνοδός
* Φόροι αεροδρομίων
* Φόρος διαμονής
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Ό,τι δεν αναφέρεται στα περιλαμβανόμενα ή αναφέρεται ως προαιρετικό.
* Η κρουαζιέρα στον ποταμό Ιλλ στο Στρασβούργο (**17 €** ανά άτομο).
* By night στο Μπάντεν-Μπάντεν (**45 €** ανά άτομο).
* Είσοδοι σε μουσεία , μνημεία , αξιοθέατα
* Φιλοδωρήματα/Αχθοφορικά/Bus parking/είσοδοι πόλεων(check points) **, 20 €** ανά άτομο (πληρώνονται στον προορισμό)**.**

**ΠΤΗΣΕΙΣ – AEGEAN**

ΑΘΗΝΑ – ΦΡΑΝΚΦΟΥΡΤΗ: 08:10 – 10:15

ΦΡΑΝΚΦΟΥΡΤΗ – ΑΘΗΝΑ: 18:55 – 22:35

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 25/07
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.